I tidligere afsnit...
Cantu tiltræder som direktør for Saler's i morgen.
Det skal være en dårlig dag.
Hvis Taylor kontrollerer Kling, styrer de også Saler's elartikler.
- Og hvis Taylor stopper leverancen? - Så er du færdig.
En aftale kræver, at du også dropper afstemningerne.
- Så det er, hvad Jock har brug for. - Vi gransker din autorisation.
Inderst inde kan du stadig skelne ret og uret.
Du kan blive den person igen.
Sig det, der får dig frikendt.
Vores aftale kan ikke kun være mundtlig.
- Jeg har taget mig den frihed... - Skrev de aftalen ned?
Jeg kendte ikke til samtalens art på forhånd.
Du må fortælle ham alt, så han kan forsvare os, hvad der end sker.
Du mener om idioten, der har mest at tabe?
Lillebror. Siden du pludselig dukker op, vil du have noget.
Det eneste du gør bedre end at slås.
- Et pengeskab? - Det kan du tro.
- Far? Det er tidligt. - For fanden. Jeg bliver aflyttet.
Forklar mig det roligt og træk vejret.
Jeg trækker vejret senere. Hør efter.
Jeg var alene hjemme.
Du er hverken hurtig eller stærk nok til at løbe fra mig.
Så må du hellere kaste dig over dit bytte.
Men først må du gøre mig klar.
Jeg lå på gulvet for at lave en reparation, som jeg ofte gør.
Mor var udenbys. Lå du på gulvet...
Jeg vil ikke sige det, for så vil jeg forestille mig det.
De havde ikke ramt træets farve helt rigtigt. Sådan så jeg det.
Jeg lod dem ikke ane uråd. Men regeringen er efter mig.
- Os. - For fanden.
De kan have hørt mig tale om Jock.
Mine planer. Okay.
Du må stikke af. Som Whitey Bulger.
Eller DB Cooper. Han blev aldrig taget.
Jeg må have dokumentet fra pengeskabet.
For risikabelt. Jeg sender nogen derhen.
- Nej. Låsen er biometrisk. - Storslået.
Jeg må fremskynde planen mod Jock. Fandens.
Fik de en kendelse til dit hjem, kan jeg også...
AFLYTTET HVOR GÅR JEG HEN?
SEND KODE I SMS HVER 8. TIME, SÅ JEG VED, DU ER SIKKER
Hvem du end sender, så beklager jeg rodet.
Men når Roxanne og jeg går til den, spilder vi ikke tiden.
- Brogan. - Du må gøre mig en tjeneste.
- Ved du, hvem det er? - Ja. Jeg står i din gæld.
Du skal indgå i en gruppe med et særlig formål.
At give Jock Jeffcoat dødsstødet.
Find et sted, hvor fem personer kan mødes og...
- Beklager. Vent lige lidt. - Tager du pis på mig?
En af de vigtige personer ringer mig op.
Ira, gamle ven. Du var den næste, jeg ville ringe til.
Kors, det er tre uger før tid. Kan jeg ...?
Godt. Så ses vi.
Du skal ikke arrangere et møde. Jeg har et sted.
- Nej. Låsen er biometrisk. - Storslået.
Jeg må fremskynde planen mod Jock.
Fandens. Fik de en kendelse til dit hjem, kan jeg også...
- Så lortetoget var bare begyndelsen. - Tilsyneladende.
- Hvorfor angriber Rhoades mig? - Det ved jeg ikke.
- Men vi intensiverer overvågningen. - Det er en start.
Tag den gamle ind og gå til ham.
Gerne, men han fulgte Chucks råd og gik under jorden.
Du er en statsanklager. Find hans rynkede, gamle røv.
Jeg har faktisk set den, og han holder sig godt.
Men jeg forstod, hvad du mente.
Du driver stadig Pearlsang Appliances.
Men nu ejer du den og vil øge produktionen med 20 %.
Vi kan ikke sælge mere uden varerne.
Gør det, så vi ikke skal gøre det for dig.
Tro mig, du vil ikke have Cantu på rov blandt arbejderne.
Lad mig tale med mine folk og se, hvordan fabrikkerne kan yde bedre.
Saler's ser frem til at sælge jeres og snart vores elartikler.
- Mødet afholdes nu. - Spred informationen om Pearlsang.
Nogle gange elsker jeg jobbet.
Det er den tid på året, I har set frem til siden jeres ansættelse.
- Royal Rumble er afholdt. - 30 deltagere, en overlever.
Det minder om det. For det er tid til bonus.
Ingen møder. I skal ikke retfærdiggøre jeres job.
Det gør tallene allerede.
Men nogle har været ængstelige omkring jeres og min præstation.
Jeg har råd til at betale jer den fulde bonus.
Den overstiger, hvad I tjente på jeres gamle arbejdspladser.
Hvis I lader jeres penge stå i fonden i mindst 12 måneder.
Insisterer I på at trække pengene ud, får I 60 procent af værdien.
Jeg forventer svar fra hver enkelt sidst på dagen i morgen.
- Fandens. - Fanden i helvede.
Det er en klog strategi af Taylor, når de vil samle ressourcer.
Det er også klogt at kvæle hver tredje person, men upopulært.
Især hvis man spørger den første.
Tak.
Hun fik en høj pris for et middelmådigt firma.
Det er det, der gør Taylor Mason så god.
De får en til at gøre ting og indgå kompromisser.
- Du beundrer dem. - Jeg hylder en veludført strategi.
- Det er nærmest åndeligt. - Du er forskruet. Det hylder jeg.
Axe. Køkkenet er parat.
Skulle du ikke til høringen i stedet for at luske rundt her som Marlowe?
Sammenlignede du mig med Bogart? Det største kompliment hele ugen.
Wendy mente ikke, at chefjuristens fremmøde gavnede.
Det kunne se ud, som om jeg prøvede at påvirke dem.
- Og dig? - Det samme.
Det ville virke, som om jeg havde bedt hende om at gøre de ting.
Så hun står bedre uden os.
I dag. De næste par timer i hvert fald.
Og måske ikke alligevel.
Kom til sagen.
Jeg har brug for særlige egenskaber. At kunne bryde et pengeskab op.
Og rummet, som det er i. Det er svært.
Et pengeskab hinsides din autoritet.
Jeg har lige den rette mand.
Men jeg er ikke en spejderpige, der uddeler småkager.
Mason burde være iført fangedragt.
Får min far og jeg en først, sker det aldrig.
Du siger konstant, at det er umuligt og kræver forberedelser.
Så travl og uorganiseret var du ikke, da du var ude efter mig.
Måske er der ikke nok på spil for dig.
Skal der være mere på spil?
Taylor Mason forrådte ikke bare dig.
De pissede på Wendy på mange måder.
Jeg kan sagtens finde ind til mit had.
Men jeg har også givet dig mit ord. Og det bør fandeme også tælle.
Du kan bruge min mand.
Giv mig den nødvendige information.
Bekræft intet, og indrøm intet.
Viser Taylor sig ikke, har de intet, medmindre du giver dem noget.
Så gør ikke det.
Jeg kan ikke bede dig om at lyve. Men de vil aldrig kunne bevise det.
Og det løser alle dine problemer.
Det håber jeg. Er det, hvad dine klienter siger?
Føles det altid rart at undgå straf? Går de bare videre?
Ægte forbrydere er gjort af andet stof.
De har en helt anden mentalitet.
Når jeg møder dem, grubler de ikke over, hvem de er.
Det ved de allerede. De vil bare slippe af sted med det.
- Måske er jeg ikke så anderledes. - Jo.
Senere vil du måske føle anger. Det må du tage dig af, dr. Rhoades.
- Men nu og her... - Nu gør jeg, hvad du siger.
Tak. Vi er samlet i dag for at se på alvorlige anklager mod Wendy Rhoades.
For det første om hun handlede i rollen som læge...
Det gjorde jeg.
Giv mig et øjeblik med min klient.
Jeg er en læge.
Taylor Mason var min patient.
Jeg forbrød mig mod tavshedspligten.
Jeg brugte information fra samtaler til personlig vinding.
Selvom jeg måske ikke tjente på det, fremmede det mine mål.
- Kan du gentage det? - Ja. For det er sandheden.
Jeg har skaffet os et bord ved...
Aha.
Det ændrer intet.
Alle hos Axe Cap er og vil altid være dybt forskruede.
Vi vil altid have brug for din hjælp som coach og som menneske.
Tak. Men jeg føler mig langt om længe som mig selv igen.
Det ser ikke sådan ud.
Mit ansigt skal nok nå dertil. Det skal bare falde på plads.
Wendy tilstod for lægerådet.
- Så er heksen... - Vi fejrer ikke.
Wendy gjorde blot det rette. Vi går videre.
- Det er detaljerede oplysninger. - Jeg kender agenten, der var der.
- Gav han dig et kort? - Mere eller mindre.
Udmærket. Jeg har også holdt øje med stedet.
- Godt. Ved du, hvad du skal gøre? - Ja.
Men jeg må takke nej.
Hvad fanden? Du er jo Bill Belichick.
Jeg giver dig optagelser af Jets tegn og...
Sammenlign mig med den tyksak én gang til...
Nej, det er positivt ment. Du er snu ligesom ham.
Jeg er snu nok til kun at være blevet taget én gang.
Jeg ved, hvilke jobs jeg må afvise. Det her er et af dem.
Du blev kun fanget én gang, fordi jeg hjalp de andre gange.
Jeg er kun stolt af én ting i mit liv.
At du tævede den pædofile præst?
Fint, to ting.
Men du er den anden.
Det her er ikke din stil, brormand.
At fange skurken er min stil.
Så jeg trygler og presser dig gerne, hvis det kræves.
Skal jeg minde dig om, hvem der passede vores kære mor?
Betyder "kære" det samme som "fordrukken kælling"?
Rolig nu. Og i det her tilfælde, ja. Men jeg blev alligevel.
Godt, lillebror. Jeg gør det.
- Vi gør det. - Vent. Vil du være med?
Jeg kender dokumentet, vi søger.
- Skal vi tage et stykke papir? - Vi tager det ikke.
Vent nu lige.
Du ved, hvordan det er, når en skotte trækker sin kniv.
Han kan ikke stikke den i skeden, før den har smagt britisk blod.
Jeg kan ikke åbne pengeskabe uden at tage noget.
Jo, ellers kan jeg ikke bruge det. Juridisk set.
Jeg skal læse det, tage et billede, skaffe en kendelse og så tage det.
Forstår du, at folk hader advokater?
Det gør jeg skam.
Indbrudstyve er meget sjovere til fester.
Planen er rykket frem. Det skal være i dag.
I aften.
Som vi sagde inden et slagsmål i skolen: I aften vil det brage.
Jeg har dårligt nyt fra Hall.
I må droppe Pearlsang. De bliver radioaktive.
- De bruger slavearbejde. - Måske kan vi...
Børnearbejdere. Som i "Templets forbandelse".
Hall sagde, det var skjult.
Men Taylors mænd fandt det og lækkede det. Beklager.
Den handel er død.
- Som i "Templets forbandelse"... - For fanden.
Vi kan købe det andet selskab. Cardinale.
Nej. Saler's har ikke råd. Prisen var fem milliarder.
Med en rival mindre vil prisen stige.
- Kunne du købe dem? - Det ville jeg foreslå.
Men jeg tænkte, at du ikke ville reddes.
Jeg redder gerne mit selskab.
Og selvom Taylor er lokomotivet, bandt du mig til skinnerne.
- Du kan lige så godt redde mig også. - Det er historieomskrivning.
Jeg var åben omkring min fortid. Du inviterede mig ind.
Jeg vidste, du ville finde en løsning som altid.
Nogle gange gennem magt, andre gange overtalelse.
Og nogle gange fem milliarder dollars på at holde din Barbie-drøm i live?
Du skal kun hoste op med halvdelen, Ken.
Det er lettere at åbne andres tegnebøger, ikke?
Før vi mødtes, gik jeg fra handel til handel og skabte profit.
Så ville du være min partner.
Nu kan jeg intet foretage mig uden at udløse en fælde.
Fint.
Det er brutalt for bankkontoen, selv for mig. Men jeg gør det.
Virkelig?
For din skyld.
- Tak. - Men du giver middagen.
Et stykke tid.
UKENDT: DU KAN HAVE VUNDET ET HUS!
- Hvad skal vi her? - Fælde USA's justitsminister.
Hvordan fanden det?
Ved at bevise, at hans modvilje mod mobilafstemninger skyldes korruption.
Hvorfor ellers finde sig i en togvogn fuld af lort?
- Jeg vil ikke have Jocks vrede. - Jeg beskytter jer.
Jeg har ret til at hidkalde jer, for jeg har gjort jer alle tjenester.
- Midler, sikkerhed og familie... - Det forklarer ikke mødestedet.
Fordi min mest betroede rådgiver er bundet til disse lokaler.
- Ira. Er du blevet far igen? - Ikke endnu.
Der er et kvarter mellem veerne.
Jeg er blevet forvist, indtil det er tid.
- Jeg gør hende nervøs. - Taiga?
- Nej, lægen. Jeg stresser hende. - Er lægen en kvinde?
- Stoler du på hende? - Vi må alle foregive det.
Tilbage til det her århundrede. Her er, hvad I må hjælpe med.
Hvem er storleverandør af udstyr til afstemninger?
- Bougle-Tek. - De tjener stort på Jocks modvilje.
Så vi slår hårdt til mod dem. Ira, du må sagsøge dem.
- For hvad? - Noget offentligt og skræmmende.
Eisen, send din mest lyssky detektiv uden respekt for private data -
- efter direktøren Fiske og ekskonen og undersøg hans økonomi.
Og vi leder efter betalinger fra ham til Jock?
Du skal lokke firmaet til at bestikke dig.
- Hvordan ...? - Du har heste. Jock har heste.
Få anbragt en af dine heste ved siden af hans.
Under et besøg skal du dræbe Jocks hest.
- Udmærket. - Hvad? Nej.
Ikke flere døde dyr. Det var en spøg.
Men Jock og Fiske anvender samme stald. Undersøg det.
Udveksler de ansatte beskeder? Gemmer de betalinger i høet?
Det finder du ud af.
- Og hvad gør du? - Jeg udfører min sædvanlige dans.
Fremmer fejltagelser gennem lokkemidler og vildledning -
- samt korrumpering af de idealer, vor prægtige nation hviler på.
- Med et ædelt formål i sigte. - Naturligvis.
Hele den føderale maskine er efter os og nærmer sig.
Så vær hurtige og knus Jock.
Vi skyggede ham til hospitalet.
Vi har sporet hans slæng, og de har set på dig og valget.
Hvad kan grunden være?
Jeg besvarer ikke dine spørgsmål. Spild ikke tid på dem.
Viden lader mig stoppe Rhoades.
Du stopper ham ved at ødelægge hans balance.
Han må ikke finde sin carencia.
Kender ingen noget til tyrefægtning længere?
Carencia.
Det sted, hvor tyren føler sig mest sikker og stærk.
Matadoren forsøger at holde den væk.
Hvis han giver op et sekund, og tyren finder sin carencia?
Så er alt andet ligegyldigt, for så bliver han tværet ud.
- Forstået. - Hvad med den undvegne Rhoades Sr.?
FBI overvåger hans kreditkort. Der var en transaktion i dag.
En tankstation ved motorvejen. Det kan være afledning.
Undersøg det og udnyt det.
Vi skal have fat i den fanden.
Hej. Sælg vores position i Corwell Pharmaceuticals.
Fandeme nej.
- Det er årets bedste aktier. - Ja. Ni procent er godt.
- Vi skal bruge kontanter. - En alfons' grundregel.
Man sælger ikke sin bedste pige, mens hun stadig er smidig.
- Det er virkelig ækelt. - Ja. Dårlig analogi.
- Ingen ejer... - De har ret. Vask munden med sæbe.
Og jeg skal bruge fem milliarder til at købe vaskemaskiner.
Der er flere aktieposter, du skal sælge.
- Sig, jeg ikke er skør. - Løgne får mig til at rødme.
Men på trods af din groteskhed har du ret.
Hvor længe mister du autorisationen?
- Op til tre år. - Det kan du få nedsat.
For god opførsel? Hvis jeg ikke stikker nogen ned i fangegården?
Fortryder du det? Jeg forstår det ikke.
Jeg fortryder det ikke. Det var nødvendigt.
Jeg forsøgte at give dig det råd -
- at en tilståelse og et forlig var den bedste løsning.
- Men du valgte kun det første. - Jeg bar på rigelig smerte og skyld.
Så jeg ville bare...
ud med det hele.
Som at kaste op og feste videre.
Men halsen brænder, og man har en dårlig smag i munden.
Og så undrer man sig over, om man burde have holdt det nede.
Ja, man undrer sig over det. Men man ved, at det var nødvendigt.
Skal jeg åbne en flaske?
Det her skal ikke udvikle sig til en Cassavetes-film.
Med druk og råben.
- Hvem sagde noget om at råbe? - Lad os ikke friste skæbnen.
Nuvel.
Ira har vist en lang nat foran sig.
Det har vi alle.
- Er det natportieren? - Ja.
Vent. Lad os gå ind.
Hvordan ...?
Der er 1082 permutationer. Der burde tage to til tre timer.
- Tager du pis ...? - Ja, det gør jeg.
29 dollars.
Du læste jura. Jeg tog også en uddannelse.
De kalder mig mr. Magneto.
Magneten igen?
System frakoblet.
- Det er nyttigt at have FBI-venner. - Det er snyd.
Tænk, at vi tager helt herop uden at skulle stjæle noget.
Tag ikke noget. Og ti stille. Hele stedet er...
BEKRÆFTER
Ja, lige...
Fandens. Bakken.
- Mærker du det? - Adrenalinet? Ja.
- Fik du det? - Jeg havde brudstykker før.
Men det hele står udpenslet her. Ja, det gjorde jeg.
- Så du har det hele? - Ja.
- Sær måde at mødes igen. - Men det var dejligt.
Jeg har en afskedsgave, lillebror.
- Fra pengeskabet? - Jeg sagde det jo.
Kniven var nødt til at smage blod.
For fanden da. Tak, Jackie. For det hele.
Vi ses.
Jeg overvejer at have kontortider.
Ja, du bør være på dit kontor i løbet af arbejdsdagen.
Nej, som en professor.
Jeg vil uselvisk sænke mig ned, så de unge kan bestige mit elfenbenstårn -
- sidde ved mine fødder og nyde min lærdom.
Jeg vil kalde det Compliance-hjørnet.
Det er bestemt noget, du kan overveje.
Men jeg frygter det.
Eller jeg frygter, at ingen vil komme.
At folk ikke kan lide mig. Ikke respekterer mig.
At de ikke engang frygter mig.
Pis af med dig. Din løgnagtige kaffepusher.
Tror du, jeg behøver dig? Dit problem er overdreven selvtillid.
- Absolut, uangribelig og ubegrundet. - Lad os udvise lidt respekt.
Jeg er ikke så ilde stedt, at jeg har brug for dine almisser.
Jeg burde have udtænkt en dårlig idé. For Compliance-hjørnet er ren ild.
Ud!
- Det er mine penge. - Ikke endnu.
- Virkelig? - Hvad er der at være i tvivl om?
- Er det om bonussen? - Om vores reaktion til dig.
- Hvad er problemet? - Det stinker.
Socialt pres skal hindre os i at få en udbetaling nu.
Men fik jeg pengene, kunne jeg tjene mere med dem.
Og valget er falsk.
Kan du ikke betale alle, bør du betale de bedste. Som mig.
- Var det alt? - Nej.
Axe tog dig for givet, og nu tager du os for givet.
Du mangler ikke penge, fordi du venter på et skib med guldmønter.
Du er ude efter hævn, så du må grave to grave.
Og ingen af dem skal være min.
Pis af, talnørd. Du kan ikke engang tælle til loyalitet.
Vi har alle begået fejl. Måske ikke Lauren, men os andre.
Men Taylor støttede os og fortjener tiltro.
Forstår du ikke det, så ja.
Taylor stod i vores sko, men sagde op på grund af utilfredshed.
Men det gør du ikke. Du er ikke en leder, men en brokkerøv.
Det er ikke brokketid, men bonustid.
Træf et valg. Jeg har taget mit. Jeg venter og stoler på Taylor.
Du må selv afgøre dit valg.
Jeg venter og udviser tiltro.
Tak for beskeden.
Fedterøv.
- Hvad har vi fundet ud af? - Det er røvchokerende.
Ikke på den måde, du ved.
Men Jock vil skide på os alle.
Han virker ikke interesseret i faktiske valgresultater.
- Har I forbundet Jock og Fiske? - Jock har hjulpet ham.
Givet ham regeringskontrakter og beskyttet mod undersøgelser.
- Der er intet pengespor. - Ingen bestikkelser.
Betalingen er anderledes.
- Manipulerede valg? - To guvernører indtil videre.
Texas skal stemme om en plads i senatet med samme valgmaskiner.
Aha. Vil nogen udtale sig?
De vil sige, at uregelmæssighedernes sammenspil er mere usandsynligt -
- end at jeg blev forvekslet med Matthew McConaughey.
Vil nogen bekræfte uregelmæssighederne?
Nej. Vil du have beviser, må du optælle stemmer.
Og de er bekræftede og arkiverede. Men de findes.
Godt. I har hjulpet mig godt, mine galante riddere.
Det er mig.
Jeg ringer kun, fordi det er vigtigt, at vi mødes.
Har du fundet andre løsninger end at bruge mine penge?
- Nej. - Så går vi videre.
- Jeg ville ikke presse dig. - Jo, du ville.
Men du bør vide, at jeg er immun over for pres.
Du skal vide, at et nej ikke ødelægger alt for os.
Nej. Det skal nok gå.
- Jeg har fået en pris på Cardinale. - Godt.
Den er ækel på den forkerte måde.
Den ender med en milliard og starter med seks.
Det har jeg heldigvis adgang til.
Og jeg har vel 10.000 gode udløsninger tilbage.
Men ingen af os bør bruge dem på én gang.
- Hvad er det? Et bagholdsangreb? - Et indgreb. Du kan ikke gøre det.
At købe firmaet er uden for enhver risikoramme.
Du bryder firmaets vedtægter.
Og så er der offeromkostninger.
At sælge de aktier kan være en fejl på ti cifre.
Hovedselskabet er ikke robust nok til det.
Vi er heldige, hvis Saler's overlever endnu et angreb fra Taylor.
Hedgefondbestyrere gør kun den slags af hensyn til deres ego og eftermæle.
For at koble sig til et ædelt brand.
- Men det er ikke dig, der gør det. - Det er tøsen.
Så du må meddele investorerne, at du er under tøflen.
Er I så færdige?
Jeg sætter risikorammerne, Spyros. Så udvid dem.
Det er mine vedtægter. Jeg kan ændre dem.
Det har jeg lige gjort. Skriv det ned.
Kan I ikke lide, at jeg sælger jeres aktier? Synd.
De er ikke jeres aktier, men mine.
Kan I ikke få pengene hjem, hvorfor står I så her -
- i stedet for nogen, som kan?
Jeg er solen, der varmer jer, og den luft, I indånder. Husk på det.
Jeg ændrer modellen og bekræfter i en mail, at du bad om det.
Sæt mig i cc.
Jeg kan anbefale advokater, som vil ændre vedtægterne.
Fortsæt sådan her, og I ryger ud gennem vinduet.
Sælg videre af aktierne og gennemfør handlen!
Axe nærmer sig oberst Kurtz. Han forskanser sig oppe ad floden.
Tal med ham. Ingen anden kan.
Du er en værre skuespiller end Spyros.
Jeg er ikke værre til noget end Spyros.
Medmindre du mener som sykofant.
Og ville jeg fedte, kunne jeg bøje mig lavere.
Nej. Den er god nok. Det er grunden til, at du er her.
For når den frygtløse leder nogle gange glemmer -
- at han bør frygte Vorherre, får du ham ned på jorden igen.
Du genopretter balancen.
Det er ingen brandøvelse, men Fyre-festivalen.
Det er en kæmpekatastrofe.
- Han har brug for dig, Wendy. - Fint.
Hvad skal jeg vide?
Jeg har hørt fra alle. De venter.
Alle undtagen dig.
Jeg vil have den fulde udbetaling. I dag.
Jeg vil ikke have pengene i fonden.
Det er ikke dig, men mig. Hvis du slår op med mig.
Jeg holder for meget af dig til at være her, hvis det skete.
Du er så god.
UKENDT: SKAL DU HAVE DIT HUS MALET?
- Det behøvede du ikke. - Jeg er høflig af opdragelse.
Hvorfor kontaktede du mig? Noget nyt? Eller mere af det samme?
Du har hele tiden vidst, at Jeffcoat ud fra sin optræden, karakter -
- eller menneskelige respekt burde være justitsminister.
Men han blev udnævnt af en, der er folkevalgt.
Så du fortalte dig selv en historie og kløede på.
Ligesom dig.
Som du stadig ville, hvis ikke du havde angrebet og tabt.
Hvilket du var involveret i.
Det siges, at hopper man, før elevatoren falder ned -
- dør man alligevel.
Jeg er et levende bevis for, at det ikke er tilfældet.
Jock er dybt involveret i valgsvindel.
- Kan du bevise det? - Nej, men det kan du.
Du kan åbne en efterforskning og få adgang til stemmerne.
Jock ville bremse det og mig, før vi så en eneste valgseddel.
Det ville helt uventet fra dig.
Du er som Sade-sangen. Kate, Smooth Operator.
- Fra mig er det den højeste ros. - Så sandt.
Jeg kan vise dig, hvordan du går stille med dørene -
- og undgår, at Jock bemærker noget, før det er for sent.
Du kan umuligt lide Connertys udvikling.
Du kan umuligt lide dit hold.
Brug dine evner. Kæmp for det gode og det rette.
Du havde frit valg på alle hylder, men du valgte at være anklager.
Måske kan det her minde dig om grunden til det.
- Måske havner det blandt skraldet. - Stop.
Du lærte mig alt.
- Forklar mig, hvordan jeg gør. - Godt, at du stadig ser det sådan.
Du bruger en stævning fra en allerede eksisterende storjury.
- Tror du, jeg påvirkede et valg? - Det mener Chuck.
- To faktisk. Og snart et tredje. - Tror du ham?
Ikke et ord, den løgner ytrer. Men du bør kende hans angrebsplan.
Han foreslog en undersøgelse gennem civilretten -
- da du ikke er så opmærksom på det felt.
Det er lidt unfair og hårdhjertet.
Som ung anklager burede jeg mange klanmedlemmer inde -
- og dødsdømte nogle få.
Jeg så dem spjætte uden den mindste sympati.
- En rosværdig retfærdighedssans. - Ja, det har jeg. Det har du også.
Sammen med rosværdige ambitioner.
Jeg har blikket på næste trin.
- Du kan ikke få Connertys job. - Det ønsker jeg ikke.
Det medfører for meget indgriben fra din side.
Jeg overvejede noget med mere albuerum.
Leder af civilretten.
Det vil se godt ud, hvis du en dag stiller op.
Men først må vi bryde Chucks greb.
Bedste strategi er at pågribe hans far.
Du kan bistå Connerty med det.
Vi har solgt for over to milliarder i dag.
Det lyder af meget, selv for dig.
- Det er det også. - Og derfor er jeg her.
Sagen er, at jeg ikke kan rådgive dig om at knuse Taylor længere.
- Det fik det værste frem i mig. - Ja. Derfor spurgte jeg ikke.
Men jeg kan stadig rådgive dig.
Jeg vil ikke fraråde, at du går op imod Taylor.
Men du bør vælge den rette slagmark. Det bør række at slå Taylors afkast.
Det virker utilstrækkeligt.
Du har brug for en fjende. Eller det tror du.
Som om du uden den kraft ville flyve ud i intetheden.
Uden kant og drivkraft, ingen Axe.
- Men jeg har en fjende. - Og hvis du ikke havde en?
- Hvad nu, hvis du vendte ryggen til? - Som du gjorde til høringen?
På en måde, ja.
At gøre det rette bliver med tiden det, der føles rigtigt.
Det er ikke nydelsesfuldt, tro mig.
Det sker ikke hurtigt. Det giver ikke en endorfinrus -
- som en perfekt kombination af salt, fedt og sukker gør.
Men det varer længere. Det nærer en.
Føler du allerede alt det?
Lige nu er jeg lidt nedtrykt over at miste min autorisation.
Ikke kun lidt. Men nedenunder? Ja, jeg...
Jeg kan mærke gnisten.
Måske er vi ikke drevet af samme type af brændstof.
Taylor er mit ansvar. Jeg skabte dem og bør udrydde dem.
Du har et æreskodeks.
Rebecca er indenfor og får særbehandling.
Taylor får en anden særbehandling.
Det er dit brændstof, men det brænder ikke rent. Især ikke med alderen.
Du har kun virkelig skadet dig selv, når du har fokuseret på at få hævn.
Det er ikke tilfældet her. Jeg kan se hele banen.
Jeg forstår, du ikke kan lide hævn, men vi er gjort af forskelligt stof.
Jeg har vist mistet grebet.
At jeg ikke følger dine råd, gør ikke, at jeg ikke værdsætter dig.
Det gør det faktisk.
30 timers veer indtil videre.
Hun er yogamester, Ira.
- Hvad skal det betyde? - Ingen anelse.
I mine ører lød det betryggende. Hun skal nok klare sig.
Jeg kan ikke tro, at du starter forfra.
Det kan mine børn heller ikke.
Men jeg er ikke død.
Efter hvert nederlag starter vi forfra.
Forelsker os igen og skaber nyt liv.
Begår nye og forhåbentligt anderledes fejl.
- Hvad er der galt? - Far har ikke meldt tilbage.
Mon de har taget ham?
Det stinker.
Al den pot, de små piger ryger.
Førhen ville man kalde dem græshopper.
De overdriver lidt.
Jeg har aldrig kunnet lide at blive for skæv.
Kun nok til at ville knalde.
- Du skal bare have en god sativa. - En hvad?
Hvad så, lille ven?
FBI! Hænderne op!
I rører hende ikke!
Vi følger op på nogle lovende spor.
Det kan være opkaldet, vi venter på.
Ja, Connerty.
Nej, jeg kommer straks. Godt gået.
Har vi pågrebet ham? Gennem kvinden?
Vi forbandt Rhoades Sr. med hende via en uddannelseskonto.
Kreditkort blev brugt på et hotel nordpå. Jeg tager derop.
- Orienterer du Jock? - Naturligvis.
Held og lykke med at få bugt med familien Rhoades.
- Du behøver ikke at gøre det. - Nej.
Jeg gik op mod mine ansatte omkring handlen og vandt.
Jeg er klar til at slå til med Cardinale.
- Den bør gå igennem i morgen tidlig. - Det betyder meget for mig.
Men det behøver du ikke længere.
Jeg troede, jeg ville holde længst, og at dine midler ville løbe ud.
Der havde du ret.
Jeg fejlbedømte Axe, og hvad han ville gøre mod mig og for dig.
Måske ikke hertil for en af os, men for os begge.
Han støtter mig. Om et døgn har jeg ikke brug for dit selskab.
Det dur ikke. Så vil jeg hellere give mig og forsyne dig.
- Til de gamle priser. - Som det var, før jeg blandede mig.
Fristende.
Så ville Saler's og Axe spare en formue.
Men jeg vil kræve en meget hård aftale.
Jeg vil have kontrol over Kling, så du intet bestemmer.
- Men uden at købe mig ud. - Du skal have aktier i sagen.
Så Saler's trivsel betyder noget for mig.
- Firmaets modgang vil ramme dig. - Snedigt. Det er jeg åben over for.
Har du indgået en aftale med Taylor?
Jeg er taknemmelig over, at du ville købe mig en skat.
Men sådan en gave er for meget, selvom jeg bad om den.
Jeg kunne se, at dynamikken ændrede sig -
- og at det skabte spændinger mellem os. Så jeg lod dig slippe.
- Du lod også min ærkefjende slippe. - Jeg tænkte ikke på dem.
- Jeg tænkte på os. - Og dit firma.
Ja, også det.
Hold nu op. Du forstår vel, at det var et fornuftigt træk.
Med tiden vil du se, at det var det optimale for alle.
Lad os tale om, hvad du kan udrette med de milliarder, du har stående.
Og hvorfor drikker vi ikke af den?
Tak. Mr. Rhoades, jeg hedder Waylon Jeffcoat.
Jeg ved, hvem du er.
Det tænkte jeg nok, men jeg ville være høflig.
Du skal vide, at vi også udviser dig velvilje på andre planer.
Det her er en uofficiel samtale. Du er ikke anholdt.
Svarer du på mine spørgsmål, kan du og din søn måske undgå håndjern.
Det er ikke mit ønske.
Jeg vil bare knække Chuck.
Han skal miste sit embede og sin bestalling -
- og droppe sit håbløse hævntogt mod mig.
Hvor du kommer fra, sælger I måske jeres afkom, når maden er knap.
Men jeg siger ikke et ord for at hjælpe dig med at skade min søn.
Ved du, hvordan et fængsel lugter?
Lugter der af pik? Det vil være mit bud.
Det er helt sikkert en nuance, du vil bemærke.
Men du får rigelig tid til at granske nuancerne i din gane -
- når du spærres inde på livstid, isoleret fra dine kære.
Alt, som du har brugt et helt liv på at opbygge, vil jeg knuse -
- før det overhovedet er fuldført.
Eller også kan du beholde det hele.
Dit lille byggeprojekt.
Jeg kan isolere det fra dine forbrydelser -
- som er veldokumenterede på vores optagelser.
- De skide mikrofoner. - Og fra vidner.
Der er ingen vidner. Jeg har intet ulovligt gjort.
Undskyld mig.
- Spørg ham om idioten. - Hvem er det?
Fyren, der stod for at købe hans grunde. Sig, at vi har ham.
- Men hvem er det? - Ingen anelse.
Men det kaldte han ham.
Udmærket. Lad os lægge kortene på bordet.
Det krapyl, som hjalp med grundene. Hvad kaldte du ham? Idioten?
Vi har ham.
Han synger som Hank Williams om dit bedrageriske hjerte.
- Det ville være skidt for mig. - Ja.
Hvis det var sandt.
Hvis han sidder inde ved siden af, så send ham ind.
- Du får ikke adgang til ham. - Så sig mig hans navn.
Jeg gør mig i at opsamle information, ikke det modsatte.
Det tænkte jeg nok.
Hvad nu? Vil I holde på mig eller lade mig gå?
Jeg tror bare, at jeg lader dig sidde her.
Vi får dig anholdt som hovedvidne og beholder dig på køl.
Ja, indtil alt er lige så pletfrit som en kordrengs diller.
- Han reagerede, da du nævnte det. - Så ved vi, hvor vi skal slå til.
Men vi har ikke den skide idiot og ved ikke engang, hvem han er.
Nej. Men jeg ved, hvordan vi finder ud af det.
Det er på optagelsen, som blev holdt fra mig.
- Den er låst inde... - Så lås op!
Gud lægger ikke viden foran os, for at vi skal forblive uvidende.
- Jeg må ikke... - Beordrer jeg det, er det lovligt.
Få fat i det bånd. Den skide idiot.
Vi skal have skrevet ham op til børnehave straks.
Der findes et ord for det, du gjorde med Kling.
- At være udmattet eller besejret? - Virtuositet.
Tak. Men det skyldtes vist også de andre ting.
Jeg ser frem til, at krigen er slut. Mon den er det?
Nu hvor hans kærestes selskab er sikkert, er den måske.
Hvad er der?
Jeg skulle sige til, hvis jeg fandt noget godt. Det har jeg her.
Godt for Axe Cap, godt for dig.
Det kan skade nogen, du holder af. Det må du afveje.
Saler's har altid haft en stor gæld. De kunne ikke gøre noget ved den.
- Ikke før nu. - Ja. Og det gør de nu.
Du har altid været en iskold morder, Victor.
Sådan er jeg født.
Den slags ødelæggelse, du overvejer, har følgevirkninger.
Visse forhold vil blive ødelagt eller presset til det yderste.
Er du klar til det -
- bare for at se Taylor bløde under rustningen på slagmarken?
Hvorfor skulle jeg ellers være iført min rustning?
- Kan jeg hjælpe til? - Ikke i den her sag. Nej.
Find Wendy.
Du er ekspert i at komme videre efter en dårlig dag.
Du er næppe klar over det, men jeg er også en uautoriseret læge.
En art medicinmand, en kirurg inden for drukkens kunst.
Jeg vil anbringe en konstant stime af receptpligtige drikke foran dig.
Du skal drikke dybt og hyppigt.
Og et glimt af varme og fjantethed vil vokse og sprede sig.
Vi skal le ad gårsdagens minder og skåle for de faldne kammerater -
- og de, som endnu ikke er faldet, og disse dages prøvelser vil falme.
Og du vil huske, hvem du er.
Og hvem er jeg?
Den eneste kvinde, jeg nogensinde har nydt at drikke med.
Så er der en sag, vi må gøre.
Drikke os pissefulde.
Tekster: Jakob Mølbjerg www.sdimedia.com